CELEX: C2006/060/31
Language: da
Date: 2006-03-11 00:00:00
Title: Domstolens kendelse (Fjerde Afdeling) af  13. december 2005  i sag C-177/05, María Cristina Guerrero Pecino mod Fondo de Garantía Salarial (Fogasa) (anmodning om præjudiciel afgørelse fra Juzgado de lo Social Único de Algeciras) (Præjudiciel forelæggelse — procesreglementets artikel 104, stk. 3, første afsnit — socialpolitik — beskyttelse af arbejdstagere i tilfælde af arbejdsgiverens insolvens — direktiv 80/987/EØF (ændret ved direktiv 2002/74/EF) — godtgørelse aftalt ved forlig — betaling sikret af garantiinstitutionen — betaling betinget af retsafgørelse)

11.3.2006   
            
            
               DA
            
            
               Den Europæiske Unions Tidende
            
            
               C 60/15
            
         
      DOMSTOLENS KENDELSE
   
   (Fjerde Afdeling)
   af 13. december 2005
   i sag C-177/05, María Cristina Guerrero Pecino mod Fondo de Garantía Salarial (Fogasa) (anmodning om præjudiciel afgørelse fra Juzgado de lo Social Único de Algeciras) (1)
   
   (Præjudiciel forelæggelse - procesreglementets artikel 104, stk. 3, første afsnit - socialpolitik - beskyttelse af arbejdstagere i tilfælde af arbejdsgiverens insolvens - direktiv 80/987/EØF (ændret ved direktiv 2002/74/EF) - godtgørelse aftalt ved forlig - betaling sikret af garantiinstitutionen - betaling betinget af retsafgørelse)
   (2006/C 60/31)
   Processprog: spansk
   I sag C-177/05, angående en anmodning om præjudiciel afgørelse i henhold til artikel 234 EF, indgivet af Juzgado de lo Social Único de Algeciras (Spanien), ved afgørelse af 30. marts 2005, indgået til Domstolen den 20. april 2005, i sagen María Cristina Guerrero Pecino mod Fondo de Garantía Salarial (Fogasa), har Domstolen (Fjerde Afdeling), sammensat af afdelingsformanden, K. Schiemann, og dommerne N. Colneric (refererende dommer) og E. Juhász; generaladvokat: A. Tizzano; justitssekretær: R. Grass, den 13. december 2005 afsagt kendelse, hvis konklusion lyder således:
   Når godtgørelser for retsstridig afskedigelse, der er anerkendt ved dom eller administrativ afgørelse i henhold til de relevante nationale retsforskrifter, ifølge national ret skal anses for fratrædelsesgodtgørelser ved ansættelsens ophør som omhandlet i artikel 3, stk. 1, i Rådets direktiv 80/987/EØF af 20. oktober 1980 om indbyrdes tilnærmelse af medlemsstaternes lovgivning om beskyttelse af arbejdstagerne i tilfælde af arbejdsgiverens insolvens, som ændret ved Europa-Parlamentets og Rådets direktiv 2002/74/EF af 23. september 2002, skal godtgørelser af samme art, der som i hovedsagen er fastsat ved et indenretligt forlig, tillige anses for godtgørelser i denne bestemmelses forstand. De nationale retter skal ikke anvende interne retsforskrifter, der tilsidesætter lighedsprincippet, idet sidstnævnte godtgørelser udelukkes fra begrebet »godtgørelse« i disse retsforskrifters forstand.
   
      (1)  EUT C 155 af 25.6.2005.